पिछले साल पंजाब में कांग्रेस की सरकार बनी और पार्टी ने अपने घोषणा पत्र में कहा था कि वह बेरोजगारी की समस्या से निबटने के प्रयास करते हुए साल 2017-2022 यानी पांच सालों के भीतर पंजाब के हर परिवार के कम से कम एक सदस्य को रोजगार मुहैया कराएगी. जबतक तमाम चिह्नित बेरोजगारों को रोजगार नहीं मिल जाता, उन्हें 2500 रुपये का बेरोजगारी भत्ता दिया जाएगा. सूबे में कांग्रेस की सरकार बनने के बाद चार लाख नौजवानों ने इस योजना में अपना नाम दर्ज करवाया और राज्य में कायम बेरोजगारी के हालात की गंभीरता उजागर हो गई. यह बात कांग्रेस पार्टी के लिए चुनावों में काम करने वाली टीम के एक सदस्य ने बताई.